recursal/SuperWikiNEXT-32B huggingface dataset:
**அடிமானப்புள்ளி** (*Basis Point*) என்பது ஒரு சதவிகிதத்தில் நூற்றில் ஒரு பங்காகும். bp என்ற குறியீட்டால் குறிக்கப்படுகிறது. ஒரு சதவிகிதப்புள்ளி = 0.01%. இந்த அளவை பெரும்பாலும் வட்டி விகிதத்தில் ஏற்படும் மாற்றத்தைக் குறிக்கப் பயன்படுத்தப்படுகின்றது. சதவிகிதத்தில் அளக்கப்படும் மற்ற கூறுகளின் மாற்றங்களைக் குறிக்கவும் பயன்படுத்தப்படுவதுண்டு. விகிதங்களின் மாற்றங்களை விகித முறையிலேயே குறித்தால் ஏற்படும் குழப்பத்தைப் போக்கவே இந்த அளவை பயன்படுத்தப்படுகிறது.

(எ. கா) ஒரு வங்கியின் வட்டி விகிதம் 10% ஆக உள்ளது. இது 1% அதிகரித்துள்ளதென்று ஒரு அறிக்கை வெளியானால், அது 10 இல் 1% அதிகரிக்கிறதா (10% - 10.1%), அல்லது 10% இல் இருந்து 11% ஆக மாறுகிறதா என்று குழப்பம் ஏற்பட வாய்ப்புண்டு. விகிதம் என்பதே சார்பு அளவையாக (relative measure) உள்ளதால் இக்குழப்பம் ஏற்படுகிறது. இதனைத் தவிர்க்க சார்பு அளவையல்லாது தனித்துவ எண்ணிக்கை அளவை (absolute numerical measure) ஒன்றை பயன்படுத்த வேண்டிய தேவை எழுகிறது. வட்டி விகிதம் 100 சதவிகிதப் புள்ளிகள் உயர்ந்துள்ளது என்று குறிப்பிட்டால் எளிதாக 10% + (100 X 0.01)% = 11% என்று பொருள் கொள்ள முடியும்.

அடிமானப்புள்ளி, நிதிச் சந்தைகளில் வட்டி ஈட்டும் பொருளியல் கருவிகளின் (financial instruments - கடன் பத்திரம், வைப்புப் பத்திரம், அடமானப் பத்திரம் போன்றவை) வட்டி விகிதத்தில் ஏற்படும் மாற்றங்களைக் குறிக்கப் பரவலாக பயன்படுத்தப் படுகின்றது.

மேற்கோள்கள்
-----------

1. ↑  "What is a basis point (BPS)?". Investopedia. 21 May 2010 அன்று பார்க்கப்பட்டது.
2. ↑  "Basis point". reference.com. April 4, 2010 அன்று பார்க்கப்பட்டது.
Waterfall in மேற்கு கரை, தாஸ்மானியா ஆத்திரேலியாவார்ப்புரு:SHORTDESC:Waterfall in மேற்கு கரை, தாஸ்மானியா ஆத்திரேலியா**நெல்சன் அருவி** (*Nelson Falls*), என்பது அடுக்கு அருவி ஆகும். இது ஆஸ்திரேலியாவின் டாஸ்மேனியாவின் மேற்கு கடற்கரை பிராந்தியத்தில் உள்ளது. ஐக்கிய நாடுகள், கல்வி, அறிவியல், பண்பாட்டு நிறுவன (யுனெஸ்கோ) உலகப் பாரம்பரியக் களம் எனப் பட்டியலிடப்பட்ட டாஸ்மேனிய வனப்பகுதியில் அமைந்துள்ளது.

அமைவிடம் மற்றும் அம்சங்கள்
--------------------------

நெல்சன் நீர்வீழ்ச்சி பிராங்க்ளின்-கோர்டன் காட்டு நதிகள் தேசிய பூங்காவில் அமைந்துள்ளது. இது குயின்சுடவுண்லிருந்து 27 கிலோமீட்டர்கள் (17 mi) தொலைவில் மேற்கில், லைல் நெடுஞ்சாலை வழியாக நெல்சன் பள்ளத்தாக்கினை அடையலாம். இந்த அருவி பர்பரி ஏரியில் கலக்கும் நெல்சன் ஆற்றில் உள்ளது இந்த அருவி. நெல்சன் ஆறு சுமார் சுமார் 30 மீட்டர்கள் (98 அடி) உயரமுடையது.

மேற்கோள்கள்
-----------

1. ↑  "Nelson Falls (TAS)". *Gazetteer of Australia online*. Geoscience Australia, Australian Government.
2. ↑  "Nelson Falls". *World of Waterfalls*. Johnny T. Cheng. 29 November 2006. 31 May 2014 அன்று பார்க்கப்பட்டது.
நீர்ம ஈலியம் இயக்க ஆற்றலைத் தக்கவைக்கிறது, மேலும் அது சுழி-நிலை ஆற்றலின் காரணமாக உறைவதில்லை. அதன் லாம்ப்டா புள்ளிக்கு கீழே குளிர்விக்கப்படும் போது, அது மீப்பாய்மப் பண்புகளை வெளிப்படுத்துகிறது.
**அடிநிலை ஆற்றல்** அல்லது **சுழி-நிலை ஆற்றல்** (***Z**ero-**p**oint **e**nergy*, **ZPE**) என்பது ஒரு துளிம எந்திரவியல் அமைப்பு பெறக்கூடிய மிகக்குறைந்த ஆற்றலின் அளவு; துளிம சுழிநிலை ஆற்றல் என்பது ஒரு துளிம எந்திரவியல் அமைப்பின் நிலையில் ஐசன்பர்க் நிலையின்மைத் தத்துவத்தின்படி ஏற்படும் தவிர்க்கவியலாத மாறுபாடுகளினால் உருவாகும் ஆற்றல்; இது மிகவும் அடிப்படையான ஒரு துளிம நிகழ்வாகும். தனிவெப்பநிலைக் கீழ்வரம்பில், அதாவது 0 K வெப்பநிலையில், அணுக்கள் அல்லது மூலக்கூறுகள் பெற்றிருக்கும் ஆற்றலாகும். இந்த வெப்பநிலையில் அவைகள் இயக்கம் இன்றி இருப்பதால் அவைகளின் இயக்க ஆற்றல் சுழியமாகும்.

செய்முறை நிறுவல்
----------------

லேசர் சீரொளிக் குளிர்விப்பின் மூலம் ஒரு துளிம எந்திரவியல் அலையியற்றியை அதன் அடிநிலை ஆற்றலை அடையும்படி செய்து அதன் நிலையில் ஏற்படும் துளிம மாறுபாடுகளைக் கண்டுபிடித்துள்ளனர்; இதில் அயனிப் பிடிப்பி இயற்பியலில் உள்ள நுட்பம் பயன்படுத்தப்பட்டுள்ளது

துளிம சீரிசை அலையியற்றி
-----------------------

ஈரணு மூலக்கூறின் அலைவுகள் இரு நிறைகளை ஓர் சுருளின் மூலம் இணைத்த அமைப்பின் அலைவுகளைப் போல இருப்பினும், அதன் நிலையாற்றல் குவைய ஆற்றல் மட்டங்களாக இருக்கின்றன. 

துளிம சீரிசை அலையியற்றியின் ஆற்றல் மட்டங்களுக்கான (*En*) வாய்ப்பாடு:


E

n

=
ℏ
ω

(

n
+

1
2


)

=
(
2
n
+
1
)

ℏ
2

ω
 
.

{\displaystyle E\_{n}=\hbar \omega {\bigl (}n+{\tfrac {1}{2}}{\bigr )}=(2n+1){\hbar \over 2}\omega ~.}

{\displaystyle E_{n}=\hbar \omega {\bigl (}n+{\tfrac {1}{2}}{\bigr )}=(2n+1){\hbar  \over 2}\omega ~.}(அல்லது)


E

n

=

(

n
+
1

/

2

)

h
ν

{\displaystyle E\_{n}={\Bigl (}n+1/2{\Bigr )}h\nu }

{\displaystyle E_{n}={\Bigl (}n+1/2{\Bigr )}h\nu }இங்கு *n* = 0 என்பது சுழிநிலை ஆற்றலைக் குறிக்கும்; மேலும், *h* என்பது பிளாங்க் மாறிலியையும் {\displaystyle \nu } என்பது அதிர்வெண்ணையும் {\displaystyle \omega } என்பது கோண அதிர்வெண்ணையும் குறிக்கும்.

மேற்கோள்கள்
-----------

1. 1 2  Aashish Clerk (2012). *Seeing the "Quantum" in Quantum Zero-Point Fluctuations*.
2. ↑  "Quantum Harmonic Oscillator". 25 சனவரி 2022 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***சுழி-நிலை ஆற்றல்***   
என்பதின் ஊடகங்கள் உள்ளன. 

* Nima Arkani-Hamed on the issue of vacuum energy and dark energy.
* இசுட்டீவன் உவைன்பர்க் on the cosmological constant problem.

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* ஜெர்மனி

 |
Anona Muricata
**முள்சீத்தா** பழங்கள் மிகுந்த மருத்துவ குணங்களை கொண்டவை. பழங்கள் புளிப்பு மற்றும் சற்று இனிப்பு கலந்த சுவையும் இருப்பதால் புளிப்புபழம் என்று அழைக்கப்படுகிறது
தாவரவியல் பெயர் அனோனா முயுரிகேட்டா. 
குடும்பம் அனோனேசியே
வளரியல்பு 4-6 மீது உயரும் வளரக்கூடியமரம்.
பசுமைமாறா மரம் மிதமான தட்பவெப்பநிலைகளிலும் வறண்ட சூழ்நிலையிலும் நன்கு வளரும். பனியை தாங்கி வளராது
ஒரு பழமானது தோராயமாக 4 கிலோ எடை கொண்டது.

மருத்துவமும் முள்சீத்தாவின் இலைச்சாறானது பாக்டீரியாக்களின் மூலம் பரவும் நிமோனியா. டையோரியா நோய்களையும் சிறுநீரக குழாய். குடல். தோல் சம்பந்தப்பட்டநோய்களை குணப்படுத்தும் உதவுகிறது 
இலைகளை நீரில் கொதிக்கவைத்து அருந்ததினால் இடுப்புவலி குணமாகும். பூக்களைத் தேனீரில் இட்டு அதனுடன் தேன்கலந்து குடித்தால் சளி சம்பந்தபட்ட நோய்கள் குணமாகும் 
இப்பழத்தை உண்பதினால் நோய்கள் எதிர்ப்புசக்தி அதிகரித்து முதுமையைத் தள்ளி இளமையைக் கூட்டுகிறது

சான்றுகள்
---------

1. ↑  "Annona muricata L. Annonaceae". Institute of Pacific Islands Forestry: Pacific Island Ecosystems at Risk (PIER). 2008-01-05. 12 May 2008 அன்று மூலம் பரணிடப்பட்டது. 2008-04-18 அன்று பார்க்கப்பட்டது.
**நா. அருணாச்சலம்** (12 மே 1939 – 23 மே 2016) என்பவர் ஒரு பெரியாரியலாளர், தமிழ்ச் சான்றோர் பேரவை நிறுவனத் தலைவரும், நந்தன் வழி இதழின் ஆசிரியரும், மாணவர் நகலகம் நிறுவனருமாவார். இவர் *ஆனா ரூனா* என்று தமிழ் மொழிப் பற்றாளர்களால் அழைக்கப்பட்டவர்.

வாழ்க்கை
--------

நா.அருணாச்சலம் திருவாரூர் மாவட்டம், திருகண்ணபுரத்தில் பிறந்தவர். வருவாய்த் துறையில் அலுவலராகத் தன் வாழ்க்கையைத் தொடங்கியவர். இறுதியாக செங்கல்பட்டில் வட்டாட்சியராகப் பணியாற்றி விருப்ப ஓய்வு பெற்றவர். 'அடையாறு மாணவர் நகலகம்' என்ற வணிக நிறுவனத்தை வெற்றிகரமாக நடத்திவந்தவர்.

செயல்பாடுகள்
------------

1956இல் இந்தியா மொழிவாரி மாநிலங்களாக பிரிக்கப்பட்டு, தமிழர்களுக்கு என்று தனித்தமிழ் மாநிலம் உருவானது தங்களுக்கு என மாநிலம் அமைந்த நாளை அந்தந்த மாநிலங்கள் தங்கள் மாநில நாளாக கொண்டாடிய நிலையில் தமிழகத்தில் யாரும் இந்த நாளை கொண்டாடாத நிலையில் தமிழகம் அமைந்த நவம்பர் முதலாம் நாளை தனது சொந்த செலவில் தமிழகப் பெருவிழாவாக பல ஆண்டுகள் எடுத்தார். 1990 களின் பிற்பகுதியில் தமிழறிஞர்களையும் தமிழின உணர்வாளர்களையும் ஒருங்கிணைத்து, மொழி உணர்வையும் இன உணர்வையும் தட்டியெழுப்ப "தமிழ்ச் சான்றோர் பேரவை" என்ற அமைப்பை நிறுவினார். தமிழ் நாடெங்கும் தமிழ்ச் சான்றோர் பேரவை சார்பில் கருத்தரங்குகளும், பரப்புரைகளும், மாநாடுகளும் நடத்தினார். 1999 ஆம் ஆண்டு ஏப்ரல் 25 ஆம் நாள், தமிழ்வழிக் கல்வியைக் கட்டாயமாக்கிட வலியுறுத்தி, தமிழறிஞர் தமிழண்ணல் தலைமையில் 102 தமிழறிஞர்களும் தமிழ் உணர்வாளர்களும் காலவரம்பற்ற உண்ணாப் போராட்டம் தொடங்கினார்கள். பல்வேறு தமிழ் அமைப்புகளையும் தமிழ் உணர்வாளர்களையும் இணைத்துக் கொண்டு தமிழ்ச் சான்றோர் பேரவையால் முன்னெடுத்த மாபெரும் போராட்டம் இது. அப்போராட்டத்தின் பயனாக, அன்றைய தி.மு.க. ஆட்சி, 5 ஆம் வகுப்பு வரை கட்டாயமாக தமிழ் அல்லது தாய்மொழி மொழிப்பாடமாக இருக்க வேண்டும், பயிற்று மொழியாக இருக்க வேண்டும் என்று ஆணையிட்டது. ஆனால் அது சென்னை உயர் நீதிமன்றத்தால் தள்ளுபடி செய்யப்பட்டது. ஆனாலும், அருணாச்சலம் உச்ச நீதிமன்றத்தில் தம் சொந்தச் செலவில் மேல்முறையீடு செய்தார்.

மேற்கோள்கள்
-----------

1. ↑  "காலமானார் நா. அருணாசலம்". *தினமணி*. 31 July 2021 அன்று பார்க்கப்பட்டது.
2. ↑  "'நந்தன்' ஆசிரியர் அய்யா ஆனாரூனா காலமானார்". மின்னம்பலம். 24 மே 2016. 2 சூன் 2016 அன்று பார்க்கப்பட்டது.
[*தொடர்பிழந்த இணைப்பு*]
3. ↑  வே. ஆனைமுத்து (சூன் 2016). "தமிழ் மாநிலம் அமைந்த நாளைத் தூக்கிப்பிடித்த நா. அருணாசலம் மறைந்தார்.". *சிந்தனையாளன்* (2016 சூன்): 7.
4. ↑  பெ. மணியரசன் (24 மே 2014). "தமிழ் மொழி உரிமைப்போராட்டத்தில் தடம் பதித்த ஆனாரூனா அவர்களுக்கு வீரவணக்கம்". கீற்று. 2 சூன் 2016 அன்று பார்க்கப்பட்டது.
**நவ்தீப் குமார் சோதி** (*Nauvdip Kumar Sodhi*)  ஓர் இந்திய நீதிபதியாவார். கேரளா மற்றும் கர்நாடக உயர் நீதிமன்றங்களின் தலைமை நீதிபதியாக பணியாற்றியுள்ளார் . பத்திரங்கள் மேல்முறையீட்டு தீர்ப்பாயத்தின் தலைமை அதிகாரியாகவும் பணியாற்றினார்  .

தொழில்
------

சோதி 1965 ஆம் ஆண்டில் பஞ்சாப் பல்கலைக்கழகத்தில் சட்டம் படித்து பட்டம் பெற்றார். சண்டிகரில் உரிமையியல் , அரசியலமைப்பு, தொழிலாளர், வரி, போக்குவரத்து மற்றும் கூட்டாண்மைச் சட்டங்களில் வழக்கறிஞராகப் பயிற்சி செய்யத் தொடங்கினார். இந்திய சட்ட அறிக்கைகளின் (பஞ்சாப் மற்றும் அரியானா தொடர்கள்) ஆசிரியராகவும் பணியாற்றினார். பஞ்சாப் பல்கலைக்கழகத்தில் பகுதி நேர சட்ட ஆசிரியராக இருந்தார். 1991 ஆம் ஆண்டு மார்ச்சு மாதத்தில் பஞ்சாப் மற்றும் அரியானா உயர் நீதிமன்றத்தின் நீதிபதியாக உயர்த்தப்பட்டார். பின்னர் இவர் கேரள உயர் நீதிமன்றத்திற்கு மாற்றப்பட்டார், அங்கு அவர் செயல் தலைமை நீதிபதியாக பணியாற்றினார். கேரள உயர் நீதிமன்றத்தின் தலைமை நீதிபதியாக ஆனார். நீதிபதியாக சோதி அங்கிருந்து கர்நாடகாவிற்கு தலைமை நீதிபதியாக மாற்றப்பட்டார். 29 நவம்பர் 2005 அன்று ஓய்வுபெறும் வயதை அடைந்தவுடன் தனது பதவியை விட்டு விலகினார். ஓய்வுக்குப் பிறகு மும்பையில் உள்ள பாதுகாப்பு மேல்முறையீட்டு தீர்ப்பாயத்தின் தலைமை அதிகாரியாக ஆறு வருட காலத்திற்கு நியமிக்கப்பட்டார்  .

இறப்பு
------

கொரோனா வைரசால் பாதிக்கப்பட்ட பிறகு, சோதி கடுமையான சுவாசக் கோளாறு நோய்க்குறியால் பாதிக்கப்பட்டார், சண்டிகரில் உள்ள முதுகலை மருத்துவக் கல்வி மற்றும் ஆராய்ச்சி நிறுவனத்தில் அனுமதிக்கப்பட்டு 28.12.2021 அன்று தனது 78 வயதில் கோவிட்-19 பாதிப்பால் மரணமடைந்தார். .

மேற்கோள்கள்
-----------

1. ↑  "Gazette Archive". 16 Dec 2015. 13 Jul 2022 அன்று பார்க்கப்பட்டது – archive.org வழியாக.
2. ↑  "Former Karnataka chief justice N K Sodhi passes away". 30 Dec 2021. 7 Jun 2022 அன்று பார்க்கப்பட்டது – deccanherald.com வழியாக.
3. ↑  "Securities Appellate Tribunal Official Website". 8 Jun 2022 அன்று பார்க்கப்பட்டது – sat.gov.in வழியாக.
4. ↑  "Former CJ of Kerala and Karnataka HC, Justice NK Sodhi passes away". 29 Dec 2021. 7 Jun 2022 அன்று பார்க்கப்பட்டது – indianexpress.com வழியாக.
5. ↑  "Former chief justice NK Sodhi succumbs to Covid". 29 Dec 2021. 7 Jun 2022 அன்று பார்க்கப்பட்டது – hindustantimes.com வழியாக.
**சாமியும் நண்பர்களும்** (*Swami and Friends*) ஆர். கே. நாராயண் என்ற இந்திய ஆங்கில மொழி எழுத்தாளர் எழுதிய முத்தொகுப்புப் புதினங்களின் முதல் தொகுப்பாகும். நாராயணனின் முதல் புதினத்தின் பின்னணி பிரித்தானிய இந்தியாவில் மால்குடி என்று அழைக்கப்படும் ஒரு கற்பனையான நகரத்தில் அமைக்கப்பட்டுள்ளது. இம்முத்தொகுப்பில் 'தி பேச்சுலர் ஆப் ஆர்ட்ஸ்', 'ஆங்கில ஆசிரியர்' ஆகியவை இரண்டாம் மற்றும் மூன்றாம் புத்தகங்களாகும்.

*மால்குடி பள்ளி நாட்கள்* - சாமியும் நண்பர்களும் என்ற புதினத்தின் சற்று சுருக்கப்பட்ட பதிப்பாகும். 'மால்குடி நாட்களிலிருந்து சாமி', 'ஆலமரத்தடியில்'= ஆகிய இரு கூடுதல் கதைகளையும் உள்ளடக்கியது.

பதிப்பகம்
---------

*சாமியும் நண்பர்களும்* என்ற நாவல் ஆர். கே. நாராயண் எழுதிய முதல் நாவலாகும். இது ஆக்ஸ்போர்டில் படித்த அண்டை வீட்டாரான நண்பரின் ("கிட்டு" பூர்னா) முயற்சியினால் வெளியிடப்பட்டது. அந்த நண்பரின் மூலம் நாராயணனின் படைப்பை பற்றி அறிந்த கிரஹாம் கிரீன் அதில் நாட்டம் கொண்டு அந்த புத்தகத்தைப் பற்றி புகழ் பெற்ற ஆங்கில வெளியீட்டாளரிடம் (ஹமிஷ் ஹாமில்டன்) பரிந்துரைத்தார். ருயார்ட் கிப்ளிங்கின் 'ஸ்டால்கி & கோ'என்ற தலைப்புடன் 'சாமியும் நண்பர்களும்'என்ற தலைப்பு ஒத்திருக்கும் காரணத்தால் 'சாமி, தி டேட்' என்ற தலைப்பை மாற்றியமைத்த பெருமை கிரஹாம் கிரீனையே சேரும்.கிரீன் நாவல் வெளையீடிற்கான ஒப்பந்தத்தை ஏற்பாடு செய்து, நாவல் வெளியிடும் வரை அதில் ஈடுபாட்டுடன் இருந்தார்.

ஆல்பர்ட் மிஷன் பள்ளி நண்பர்கள்
------------------------------

**சாமிநாதன்**: மால்குடி ஆல்பர்ட் மிஷன் பள்ளியில் படிக்கும் ஒரு பத்து வயது சிறுவன். அவர் விநாயகர் மால்குடி தெருவில் வசித்து வருகிறார். பின்னர் அவர் போர்ட் உயர்நிலை பள்ளிக்கு மாற்றப்பட்டார்.

**மணி**: ஆல்பெர்ட் மிஷன் பள்ளியில் சாமியின் வகுப்பு மாணவர், அபு லேனில் வசித்து வருகிறார், அவர் 'எதற்கும் உதவாதவர்' என்று அழைக்கப்படுகிறார். அவர் சில நேரங்களில் ஒரு தடியை வைத்து தனது எதிரிகளை அடித்து நொருக்கிவிடுவதாக அச்சுறுத்துவார்.

**ராஜம்**: ஆல்பெர்ட் மிஷன் பள்ளியில் சாமியின் வகுப்பு மாணவர்,, லாலி விரிவாக்கத்தில் வசிக்கிறார். அவரது தந்தை மால்குடியின் துணை போலீஸ் கண்காணிப்பாளர் ஆவார். அவர் முன்னர் சென்னை ஆண்கள் ஆங்கிலேயப் பள்ளியில் படித்தார். அவர் மால்குடி கிரிக்கெட் கழகத்தின் கேப்டன் ஆவார்.(வெற்றி யூனியன் பதினொன்று).

**சோமு**: முதல் பார்ம்-ஏ பிரிவு கண்காணிப்பாளர், கபீர் தெருவில் வசிக்கிறார். அவர் முதல் பார்மில் தோல்வியடைந்து "தானாகவே குழுவிலிருந்து விலக்கப்படுகிறார்".

**சங்கர்**: முதல் பார்ம்-ஏ பிரிவில் சாமியின் வகுப்பு மாணவர்.அவரது தந்தை பருவ முடிவில் மாற்றப்பட்டார். அவர் வகுப்பில் மிகச்சிறந்த சிறுவன்.

**சாமுவேல் ("பட்டாணி")**: முதல் பார்ம்-ஏ பிரிவில் சாமியின் வகுப்பு மாணவர். அவரது உயரம் காரணமாக அவர் "பட்டாணி" என்று அழைக்கப்படுகிறார்.

மேற்கோள்கள்
-----------

1. ↑  Username \* (2009-11-15). "Malgudi Schooldays". Penguin Books India. Retrieved 2014-02-01
2. ↑  ^ "R.K. Narayan (Indian author) - Encyclopædia Britannica". Britannica.com. Retrieved 2014-02-01.
3. ↑  Pier Paolo Piciucco, A companion to Indian fiction in English 2004, Atlantic Publishers & Dist

வெளி இணைப்புகள்
---------------

* Swami and Friends by RK Narayan - *The Guardian review* (2011)
இசுரேல் கடற்படை தினத்தையொட்டி  கடற்படையினர் வெண்மை நிற  உடையணிந்து மரியாதை  செலுத்துதல்.
**இசுரேல் கடற்படை தினம்** (*Navy Day (Israel*)) ஒவ்வோர் ஆண்டும் சூன் மாதம் 30 ஆம் தேதியன்று கொண்டாடப்படுகிறது. இந்த நேரத்தில் 1948 இல் ஹைஃபா துறைமுகம் 1947-1949 ஆம் ஆண்டுகளில் நடைபெற்ற பாலசுதீனப் போரின் போது 1948 ஆம் ஆண்டு இதே நாளில்தான் அய்பா துறைமுகம் இசுரேலிய நாட்டவரால் கைப்பற்றப்பட்டது. பாரம்பரியமாக, இக்கடற்படை தினம் மாலை நேர கொண்டாட்டமாக அமைகிறது. 

1993 ஆம் ஆண்டு இசுரேலிய கடற்படைத் தளபதி ஆமி அயலோன் என்பவர் பல போர்களின் வெற்றிகளைக் கொண்டாடும் நோக்கில் அக்டோபர் மாத இறுதி வாரத்தில் இசுரேலின் கடற்படை தினத்தை கொண்டாடத் திட்டமிட்டிருந்தார்.

* 1948 ஆம் ஆண்டு அக்டோபர் மாதம் 22 ஆம் நாள், எகிப்தின் கடற்படை கப்பலான எல் ஆமிர் ஃபாரூக்" என்ற கப்பல் கடலில் மூழ்கியது.
* 1956 ஆம் ஆண்டு அக்டோபர் மாதம் 31 ஆம் நாளன்று இப்ராகிம் எல் அவ்வல் எனும் பீரங்கிப் போர்க்கப்பல் இசுரேல் படையினரால் கைப்பற்றப்பட்டது.
* 1973 ஆம் ஆண்டு அக்டோபர் மாதம் 6 ஆம் நாள் முதல் 24 ஆம் நாள் வரை நடைபெற்ற யோம் கிப்பூர் போரில் இசுரேலியக் கடற்படையினரின் தீரச் செயல்களால் பெற்ற வெற்றி கொண்டாடப்பட்டது.

இசுரேல் கடற்படை தன்னுடைய ஐ.என்.எசு. ஈலாட்டு என்னும் போர் கப்பலை 1967 ஆம் ஆண்டு அக்டோபர் மாதம் 21 ஆம் நாள் இழந்தது. இதன் காரணமாக நினைவு தின மாலை அனுசரிப்பு நிகழ்வும் மாற்றி அமைக்கப்பட்டது. 2009 ஆம் ஆண்டு வரை கடற்படை தினக் கொண்டாட்டங்கள் ஒரு வாரம் வரை நீடித்து இருந்தன. தற்பொழுது நடைமுறைச் சிக்கல்களைக் காரணமாகக் கொண்டு இந்நிகழ்வு ஆகத்து மாதத்திற்கு மாற்றப்பட்டுள்ளது.

மேற்கோள்கள்
-----------

1. ↑  "יום חיל הים צויין אתמול".
**சாமுவேல் சான்டர்சு தெயுலோன்** (1812-1873) 19 ஆம் நூற்றாண்டைச் சேர்ந்தவரும் இங்கிலாந்தில் வாழ்ந்தவருமான கோதிக் மறுமலர்ச்சிக் கட்டிடக்கலைஞர். இவர் இங்கிலாந்தில் பல கட்டிடங்களையும் நினைவுச் சின்னங்களையும் வடிவமைத்துள்ளார்.

குடும்பம்
---------

தெயுலோன் தென்கிழக்கு இலண்டனில் உள்ள கிறீனிச்சில் 1812 ஆம் ஆண்டு பிறந்தார். இவரது தந்தையார் பிரெஞ்சுக் குடும்பம் ஒன்றைச் சேர்ந்தவர், அலுமாரிகள் செய்யும் தொழில் செய்து வந்தார். தெயுலோனின் உடன்பிறந்தாரான வில்லியம் மில்போர்ட் தெயுலோன் (1823–1900) என்பவரும் கட்டிடக்கலைஞர் ஆனார். 1873 ஆம் ஆண்டு காலமான தெயுலோன் ஐகேட் மயானத்தில் அடக்கம் செய்யப்பட்டார். இவரது வழி வந்தவரான அலன் தெயுலோன் என்பவர் 2009 ஆண்டில் சாமுவேல் சான்டர்சு தெயுலோன் பற்றிய நூலொன்றை வெளியிட்டுள்ளார்.

வாழ்க்கை
--------

தெயுலோன் வடிவமைத்த, கிழக்கு சசெக்சின் ஆசுட்டிங்சில் (Hastings) உள்ள புனித திரித்துவ தேவாலயம்
ராயல் அக்கடமி பள்ளிகளில் பயின்ற தெயுலோன் 1835 ஆம் ஆண்டில் படிப்பை முடித்துக்கொண்டு, 1838ல் கட்டிடக் கலைஞராகப் பணி புரியத் தொடங்கினார். சார்ச் கில்பர்ட் இசுக்கொட்டின் (George Gilbert Scott) நண்பரான இவர், 1835 ஆம் ஆண்டு சனவரி ஆறாம் தேதி பிரித்தானியக் கட்டிடக்கலைஞர் அரச நிறுவனத்தின் அவை உறுப்பினர் ஆனார். 1841-1842 காலப்பகுதியில் சார்ச் போர்ட்டர் (George Porter) என்பவருக்கு உதவியாளராக இருந்த தெயுலோன் இவான் கிறிசுத்தியன் (Ewan Christian) என்பவரோடு இணைந்து ஐரோப்பாக் கண்டத்தில் நீண்ட ஆய்வுச் சுற்றுலா ஒன்றை மேற்கொண்டார். இவான் கிறிசுத்தியன் இவருக்கு வாழ்நாள் நண்பராகத் திகழ்ந்தார். பின்னாளில் பிரபுப் பட்டம் பெற்றவரும், இலன்டன் நகரக் கார்ப்பரேசனின் கட்டிடக் கலைஞராக இருந்தவருமான ஓராசு யோன்சு (Horace Jones) என்பவரும் இலன்டன் பல்கலைக்கழகக் கல்லூரியில், கட்டிடக்கலைப் பேராசிரியராக விளங்கியவருமான எய்ட்டர் லூயிசு என்பவரும் இந்தச் சுற்றுலாவில் இணைந்திருந்தனர்.

தெயுலோன், விக்டோரிய மறுமலர்ச்சி கோதிக் தேவாலயக் கட்டிடக்கலையில் சிறப்புத் தகைமை பெற்றிருந்தார். எனினும், பல நாட்டுப்புற வீடுகளையும், முழுமையான ஊர்களையும் கூட வடிவமைத்துள்ளார். 1848 ஆம் ஆண்டில் பெட்ஃபோர்டின் ஏழாம் டியூக்குக்காக தோர்னி எசுட்டேட்டில் வடிவமைத்த வீடுகளே இவர் முதர்முதலில் ஈடுபட்ட பெரிய அளவிலான வேலை. கன்டர்பரி மேற்றிராணியார், மால்பரோ டியூக், சென். அல்பான்சின் பத்தாவது டியூக், இளவரசர் ஆல்பர்ட் போன்றவர்களுக்காக இவர் கட்டிடங்களை வடிவமைத்துள்ளார்.
**மல்லிகார்ச்சுனன்** (Mallikarjuna ) என்பவன் சிலஹாரா வம்சத்தைச் சேர்ந்த இந்திய ஆட்சியாளராவான். இவன் வடக்கு கொங்கண் பகுதியை கிபி 1155-1170 வரை ஆட்சி செய்து வந்தான்.

ஆட்சி
-----

முதலாம் அபராதித்தனைத் தொடர்ந்து ஆட்சிக்கு வந்த அரிபாலதேவனுக்குப் பின் மல்லிகார்ச்சுனன் ஆட்சிக்கு வந்தான். ஆனால் இவனது முன்னோடிக்கும் இவனுக்குமான உறவு பற்றி தெரியவில்லை. சக ஆண்டு 1106, 1107, மற்றும் 1108 ஆகிய தேதிகளில் இவனது ஆட்சியின் மூன்று கல்வெட்டுகள் முறையே லோனாத், தானே மற்றும் பரேலில் கண்டுபிடிக்கப்பட்டுள்ளன. அவற்றில் ஒன்றில் அபராதித்ய மகாராஜாதிராஜா என்றும் கொங்ண்-சக்ரவர்த்தி என்ற ஏகாதிபத்திய பட்டங்களுடன் குறிப்பிடப்பட்டுள்ளது. இது இவன் சோலாங்கியர்களின் குசராத்தை கைப்பற்றியதைக் காட்டுகிறது. இவனை பொ.ச. 1170–1195 காலத்திற்கு குறிப்பிடப்படலாம்.

இறப்பு
------

பிருத்விராஜ விஜயம் என்ற நூலில், சாமன மன்னன் சோமேசுவரர் தனது தாய்வழி உறவினரான சோலங்கி மன்னன் குமாரபாலனின் மீதான போரின்போது குங்குனா (கொங்கண்) மன்னனின் தலையைத் துண்டித்ததாகத் தெரிவிக்கிறது.  இவன் மல்லிகார்ச்சுனனுடன் அடையாளம் காணப்படுகிறான். மேலும் இவனது மரணம் 1160 மற்றும் 1162 க்கு இடையில் இருக்கலாம். சோலங்கியின் பிரதம அமைச்சர் உதயனனின் மகனான அமிரபட்டன் (அல்லது அம்படன்) என்பவனுக்கு கொங்கண் ஆட்சியாளரைக் கொன்ற பெருமையை குமாரபாலா-சரிதம் என்ற நூல் அளிக்கிறது. வரலாற்றாசிரியர்களான தசரத சர்மா மற்றும் ஆர்.பி. சிங் ஆகியோர், முற்றுகையின்போது தலைமைத் தளபதியாக அமிரபட்டன் இருந்தான் எனத் தெரிவிக்கின்றனர். அதே சமயம் அவனது துணைத் தளபதியான சோமேசுவரன் என்பவன் மல்லிகார்ச்சுனனைக் கொன்றதாகத் தெரிவிக்கின்றனர்.

மேற்கோள்கள்
-----------

1. ↑  (Dept. Gazetteer: 2002)
2. 1 2  Dasharatha Sharma 1959.
3. ↑  R. B. Singh 1964.

### நூலியல்

* Dasharatha Sharma (1959). *Early Chauhān Dynasties*. S. Chand / Motilal Banarsidass. பன்னாட்டுத் தரப்புத்தக எண்:9780842606189. .
* R. B. Singh (1964). *History of the Chāhamānas*. N. Kishore. இணையக் கணினி நூலக மையம்:11038728. .
* Bhandarkar R. G. (1957): Early History of Deccan, Sushil Gupta (I) Pvt Ltd, Calcutta.
* Fleet J. F. (1896): The Dynasties of the Kanarese District of The Bombay Presidency, Written for the Bombay Gazetteer .
* Department of Gazetteer, Govt of Maharashtra (2002) : Itihaas : Prachin Kal, Khand -1 (Marathi)
* Department of Gazetteer, Govt of Maharashtra (1960) : Kolhapur District Gazetteer
* Department of Gazetteer, Govt of Maharashtra (1964) : Kolaba District Gazetteer
* Department of Gazetteer, Govt of Maharashtra (1982) : Thane District Gazetteer
* A. S. Altekar (1936): The Silaharas of Western India

வெளி இணைப்புகள்
---------------

* Silver Coin of Shilaharas of Southern Maharashtra (Coinex 2006 - Souvenir)
**இலங்கை விரிகுடா ஆந்தை** (*Sri Lanka bay owl*) டைடோனிடிசு (Tytonidae) என்ற குடும்பத்தைச் சார்ந்த இப்பறவை ஒரு வித விரிகுடா ஆந்தை (Bay owl) இனத்தைச் சார்ந்ததாகும். இதன் உடல் நீளம் 29 செ. மீற்றர்களுடனும், சிறகுகள் விரிந்த நிலையில் 192 முதல் 208 மில்லி மீற்றர்கள் வரையிலும் இருக்கும். இதன் வால் பகுதி 81 முதல் 90 மில்லி மீற்றர்கள் வரை உள்ளது. இவற்றின் உணவு சிறிய கொறித்து உட்கொள்ளும் எலி போன்ற விலங்குகள் ஆகும். இவ்வகையான பறவைகள் இலங்கைத் தீவுப்பகுதி தென் மேற்கு இந்தியப்பகுதியில் அமைந்துள்ள மேற்குத் தொடர்ச்சி மலைத்தொடர்  போன்ற பகுதிகளில் ஓரிட வாழ்வியாக  வாழுகின்றன. சில நேரங்களில் இப்பறவை துணையினமான கிழக்கத்திய விரிகுடா ஆந்தை என்று கருதப்படுகிறது.

இவற்றின் வாழ்விடங்கள் அயன அயல் மண்டலம், வெப்ப வலயம் அல்லது அதிகமான மழையைப்பெரும் காடுகள் மற்றும் உயரமான புல்வெளிப் பகுதிகள் போன்ற இடங்கள் ஆகும். இவை வாழும் பகுதிகளை அழிப்பதின் காரணமாக அழிவும் தருவாயில் இவை உள்ளன.

மேற்கோள்கள்
-----------

1. ↑
2. ↑  and classification of the beautiful Indian birdsl
3. ↑  Western Ghats, South Western, and more!
4. ↑  Western Ghats, South Western, and more!

வெளி இணைப்பு
------------

* EBird Species Spor Maps
* Xeno-Canto
* Handbook of the Birds of the World

விரிகுடா ஆந்தையின் ஒளிப்படம்
| விசயநகரப் பேரரசு |
| --- |
| 

|  |
| --- |
| **சங்கம மரபு** |
| அரிகர ராயன் I | 1336-1356 |
| புக்க ராயன் | 1356-1377 |
| அரிகர ராயன் II | 1377-1404 |
| விருபாட்ச ராயன் | 1404-1405 |
| புக்க ராயன் II | 1405-1406 |
| தேவ ராயன் I | 1406-1422 |
| ராமச்சந்திர ராயன் | 1422 |
| வீரவிஜய புக்கா ராயன் | 1422-1424 |
| தேவ ராயன் II | 1424-1446 |
| மல்லிகார்ஜுன ராயன் | 1446-1465 |
| விருபாட்ச ராயன் II | 1465-1485 |
| பிரவுட ராயன் | 1485 |
| **சாளுவ மரபு** |
| சாளுவ நரசிம்ம தேவ ராயன் | 1485-1491 |
| திம்ம பூபாலன் | 1491 |
| நரசிம்ம ராயன் II | 1491-1505 |
| **துளுவ மரபு** |
| துளுவ நரச நாயக்கர் | 1491-1503 |
| வீரநரசிம்ம ராயன் | 1503-1509 |
| கிருஷ்ணதேவராயன் | 1509-1529 |
| அச்சுத தேவ ராயன் | 1529-1542 |
| சதாசிவ ராயன் | 1542-1570 |
| **அரவிடு மரபு** |
| அலிய ராம ராயன் | 1542-1565 |
| திருமலை தேவ ராயன் | 1565-1572 |
| ஸ்ரீரங்கன் I | 1572-1586 |
| வேங்கடன் II | 1586-1614 |
| ஸ்ரீரங்கன் II | 1614-1614 |
| ராம தேவ ராயன் | 1617-1632 |
| வேங்கடன் III | 1632-1642 |
| ஸ்ரீரங்கன் III | 1642-1646 |

 |

**மல்லிகார்ஜுன ராயன்** விஜயநகரப் பேரரசின் பேரரசனாக இருந்தவன். சங்கம மரபைச் சேர்ந்தவன். இவன் தனது தந்தையான இரண்டாம் தேவராயனின் மறைவுக்குப் பின் ஆட்சிபீடம் ஏறினான். இரண்டாம் தேவராயன் ஒரு திறமையான பேரரசனாக விளங்கினான். இவனது காலம் சங்கம மரபினரின் பொற்காலம் எனலாம். எனினும், மல்லிகார்ஜுன ராயன் தனது தந்தையைப் போலன்றி திறமையற்றவனாகவும், ஊழல் நிறைந்தவனாகவும் இருந்தான். 

தொடக்கத்தில் பாமினி சுல்தானகம், ஒரிசாவின் அரசன் ஆகியோரின் தாக்குதல்களைச் சமாளித்துப் பேரரசைக் காத்துக்கொண்டான் எனினும், பின்னர் அவனுக்குத் தொடர்ச்சியான பல தோல்விகள் ஏற்பட்டன. கஜபதிகள், ராஜமுந்திரியை 1454 ஆம் ஆண்டிலும், உதயகிரியையும், சந்திரகிரியையும் 1463 இலும் கைப்பற்றிக் கொண்டனர். 1450 இல் பஹமானி அரசுகள், பேரரசின் பெரும்பாலான பகுதிகளைக் கைப்பற்றிக்கொண்டு தலைநகரத்தையும் அண்மித்தனர். இது ஒருபுறமிருக்கப் போத்துக்கேயர் தென்னிந்தியாவுக்குள் நுழைந்தனர். மேற்குக் கரையில் விஜயநகரத்தின் கட்டுப்பாட்டுக்குள் இருந்த பல துறைமுகங்கள் அவர்களுடைய கட்டுப்பாட்டுக்குள் வந்தன. இந் நிகழ்வுகள் சங்கம மரபின் வீழ்ச்சிக்கு வித்திட்டன. 

1465 ஆம் ஆண்டில் மல்லிகார்ஜுன ராயனின் ஒன்றுவிட்ட சகோதரனான இரண்டாம் விருபக்ஷ ராயன் ஆட்சியைக் கைப்பற்றினான். எனினும், இவனும் முன்னவனை விடத் திறமையானவனாக இருக்கவில்லை.

மேற்கோள்கள்
-----------

1. ↑  Vijayanagara and Bamini Kingdom 2.37
Military unitவார்ப்புரு:SHORTDESC:Military unit
**இலங்கை விமானப்படை மகளிர் பிரிவு** (*Sri Lanka Air Force Women's Wing*) 1983 ஆம் ஆண்டில் உருவாக்கப்பட்டது. இங்கு இலங்கை விமானப்படையின் பெண் உறுப்பினர்கள், விமானப் பெண்கள் மற்றும் பெண் அதிகாரிகள் உள்ளனர். திருமணமாகாத பெண்கள் மட்டும் இப்பிரிவில் சேரலாம். இந்த பிரிவின் உறுப்பினர்கள் போர் பாத்திரங்கள் உட்பட அனைத்துப் பணிகளும் ஆண்களுக்கு இணையான அதே வகையான பணிகளில் இவர்கள் பணியாற்றுகின்றனர். 1972 ஆம் ஆண்டு பெண் அதிகாரிகள் தன்னார்வ விமானப்படையில் இணைந்த போது முதன்முதலில் இலங்கை விமானப்படையில் பெண்கள் அனுமதிக்கப்பட்டனர். பிரித்தானியாவின் மகளிர் ராயல் விமானப்படை உதவியுடன் 1983 ஆம் ஆண்டில் மகளிர் பிரிவு உருவாக்கப்பட்டது. ஆரம்பத்தில் இலங்கை விமானப்படை மகளிர் பிரிவில் பெண்கள் விமானிகளாக ஆக முடியாது. இருப்பினும் 1998 ஆம் ஆண்டில் தமிழ் புலிகளின் கிளர்ச்சியில் ஏற்பட்ட இழப்புகளுக்குப் பதிலாக உயரடுக்கு விமானிகள் பிரிவுக்கு பயிற்சியளிக்க பெண்கள் நியமிக்கப்பட்டனர். 800 பெண்கள் போக்குவரத்து விமானங்களில் பறக்க 33 இடங்களுக்கு விண்ணப்பித்தனர். இப்பதவிகளில் கட்டளையிடும் அதிகாரிகளும் அடங்குவர்:

* விமான துணை உயர் அலுவலர் ஜி.டி. பெரேரா (1 ஆகத்து 2002 வரை)

* குழு தலைவர் எம். எச். கரன்னாகொட (2 ஆகத்து 2002 முதல்)

விமானப் பெண்கள் மற்றும் பெண் அதிகாரிகளுக்கான பதவிச் சின்னங்கள் அவர்களின் ஆண் சகாக்களைப் போலவே இருக்கும். மேலும் அனைத்து விமானப் பெண்களும் மாசுட்டர் வாரண்ட்டு அலுவலர் என்ற பதவியை அடையலாம். இப்பதிவி விமானப்படை வீரருக்கான மிக உயர்ந்த பதவியாகும், மேலும் பெண்கள் ஆண்களைப் போலவே அனைத்து வர்த்தகங்களையும் பெறலாம்; மறுபுறம், கடற்படைப் பணி முதல்வர் பதவியை விட பெண் அதிகாரிகள் வேறு பதவி உயர்வு எதுவும் பெற வாய்ப்பில்லை.

மேற்கோள்கள்
-----------

1. 1 2  "Women's Wing". *airforce.lk*.
2. ↑  Sri Lanka Air Force Headquarters. "Recruits Pass Out In Ampara". airforce.lk. 24 February 2017 அன்று பார்க்கப்பட்டது.
3. 1 2  Raj K. Mehta, *Lost Victory: The Rise & Fall of LTTE Supremo, V. Prabhakaran*, p. 135, Pentagon Press, 2010 ISBN 9788182744431.
4. ↑  Research Directorate, Immigration and Refugee Board, Canada, "Sri Lanka: Organization and structure of the Sri Lankan Airforce including ranks, units, squadrons and the duties assigned to different personnel; location of squadrons and departments", *UNHCR Refworld*, Canada: Immigration and Refugee Board of Canada, 14 March 2001.
5. 1 2  "2002 Sri Lanka Air Force Annual Performance Report" (PDF). Parliament of Sri Lanka. p. 6.
**பழியஞ்சியநல்லூர் கைலாசநாதர் கோயில்** தமிழ்நாட்டில் தஞ்சாவூர் மாவட்டம், பழியஞ்சியநல்லூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கைலாசநாதர், காமாட்சி அம்மன் சன்னதிகளும், அம்மன், மகா லஷ்மி, தட்சணாமூர்த்தி, முருகன், சண்டிகேஸ்வரர், துர்க்கை, தட்சணாமூர்த்தி, பிள்ளையார், கஜலட்சுமி உபசன்னதிகளும் உள்ளன. இக்கோயிலில் மொத்தம் 12 கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**இலங்கைச் சிங்கம்** (*Panthera leo sinhaleyus* அல்லது பொதுவாக *Sri Lanka Lion*) வரலாற்றுக்கு முற்பட்ட காலத்தில் இலங்கையில் வாழ்ந்த இலங்கைக்கே தனிச் சிறப்பான சிங்கங்களின் துணையினமாகும். அது தற்கால மனிதன் நாகரிகமடையத் தொடங்குவதற்கு முன்னரே கி.மு. 37000 ஆம் ஆண்டுவாக்கில் முற்றாக அழிந்து விட்டதாகத் தெரிகிறது.

இலங்கையில் வாழ்ந்த இந்தச் சிங்க இனம் பற்றிய தகவல் குருவிட்ட பகுதியில் பெறப்பட்ட அவற்றின் இரண்டு பற்களிலிருந்தே தெரிய வருகிறது. அப்பற்களின் அடிப்படையில் இவ்வாறான சிங்கங்களின் துணையினமொன்று வாழ்ந்ததாக பவுல் தெரனியகல 1939 இல் நிறுவினார். எனினும், அது சிங்கங்களின் ஏனைய இனங்களிலிருந்து எவ்வாறு வேறுபடுகின்றதெனக் காட்டுவதற்குப் போதிய தரவுகள் இல்லை. இலண்டன், இயற்கை வரலாற்று அருங்காட்சியகக் காப்பகத்தில் உள்ள ஏனைய சிங்கங்களின் பற்களை விட ஒடுக்கமானவையும் கூர்மையானவையுமான அப்பற்கள் தனியான சிங்க இனமொன்றுக்கு உரியனவாக அவர் நியாயப்படுத்திய போதிலும் அவர் அதனைச் சரியான முறையில் விளக்கிக் கூறவில்லை.

உசாத்துணை
---------

* கெலும் மனமேந்திர ஆரச்சி, ரொகான் பெத்தியாகொட, ராஜித திசாநாயக்க, மாதவ மீகஸ்கும்புர. 2005. முந்திய கால்நூற்றாண்டில் இலங்கையில் கண்டுபிடிக்கப்பட்ட முற்றுமழிந்த இரண்டாவது பெரும் பூனை இனம். The Raffles Bulletin of Zoology. Supplement No. 12: 423–434. சிங்கப்பூர் தேசிய பல்கலைக்கழகம். Online pdf பரணிடப்பட்டது 2018-12-25 at the வந்தவழி இயந்திரம்

மேற்கோள்கள்
-----------


  

விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***இலங்கைச் சிங்கம்***
**மல்லிகார்ச்சுன ராவ் பீலா** (Mallikarjuna Rao Peela) (1951 - 24 சூன் 2008) தெலுங்குத் திரைப்படவுலகின் பிரபல நகைச்சுவை நடிகராவார். *லேடீஸ் டெய்லர்* படத்தில் நடித்ததற்காக *பட்டாலா சத்தி* என்று பிரபலமாக அறியப்பட்டார். தெலுங்கு, தமிழ், மலையாள மொழிகளில் பல திரைப்படங்களில் நடித்துள்ளார். கடந்த 25 ஆண்டுகளில் சுமார் 375 தெலுங்குத் திரைப்படங்களில் நடித்துள்ளார். .

ஆரம்ப கால வாழ்க்கை
------------------

இவர் விசாகப்பட்டினம் மாவட்டத்தின் அனகாபள்ளியில் பிறந்தார். இவருக்கு ஒருமனைவியும், இரண்டு மகள்களும், ஒரு மகனும் இருக்கின்றனர்.

தொழில்
------

மல்லிகார்ச்சுன ராவ் 1973ஆம் ஆண்டில் திரைப்படங்களில் தனது வாழ்க்கையைத் தொடங்கினார். வம்சி இயக்கிய *லேடீஸ் டைலர்* படத்தில் 'பட்டாலா சத்திகாடு' என்ற பாத்திரத்தில் பிரபலமடைந்தார். *லேடீஸ் டைலர்*, *ஹலோ பிரதர்*, *தம்முடு*, பத்ரி ஆகிய படங்களில் தனது நகைச்சுவை மூலம் பார்வையாளர்களை மகிழ்வித்தார்.

தெலுங்கு நடிகர், எழுத்தாளர் தனிகில்லா பரணியை தனது குருவாக கருதினார். திரைப்படக் கலைஞர்கள் சங்கத்தின் பொதுச் செயலாளராக இருந்தார். ஐதராபாத்தின் சிறீநகர் குடியிருப்பிலுள்ள வெங்கடேசுவர சுவாமி கோயிலின் தலைவராகவும் பணியாற்றினார். இவர் தெலுங்குத் திரைப்படவுலகில் மூத்த நகைச்சுவை நடிகர்களில் ஒருவர்.

இறப்பு
------

இவர் குருதிப் புற்றுநோய் காரணமாக 2008 சூன் 24 அன்று ஐதராபாத்தில் இறந்தார்.

நினைவஞ்சலி
----------

இவரது இறந்த நாளில், நடிகர் சிரஞ்சீவி, "மல்லிகார்ச்சுன ராவ் ஒரு தனித்துவமான நடிகர் மட்டுமல்ல, நல்ல மனிதராகவும் இருந்தார். அவர் எப்போதுமே தன்னால் முடிந்தவரை மற்றவர்களுக்கு உதவ முயன்றார்" என்றார். தெலுங்குத் திரைப்பட கலைஞர்கள் சங்கத்தின் (எம்.ஏ.ஏ) பொதுச் செயலாளராக இருந்த இவரிடமிடருந்து பல நடிகர்கள் தங்களுக்கு கிடைத்த உதவியை நினைவு கூர்ந்தனர். இவர், தெலுங்கு தேசம் கட்சியின் கலாச்சாரப் பிரிவின் செயலாளராகவும் இருந்தார். கட்சியின் தலைவர் நா. சந்திரபாபு நாயுடு தொலைபேசியில் ராவின் குடும்ப உறுப்பினர்களுக்கு தனது இரங்கலைத் தெரிவித்தார். பிரபல நகைச்சுவை நடிகரின் மறைவுக்கு அபோதைய முதல்வர் எ. சா. ராஜசேகர் ரெட்டியும் இரங்கல் தெரிவித்துள்ளார்.

விருதுகள்
---------

* "தம்முடு" என்றப் படத்திற்காக சிறந்த கதாபாத்திர நடிகருக்கான நந்தி விருது

மேற்கோள்கள்
-----------

1. ↑  "Archive News". The Hindu. 2008-06-28 அன்று மூலம் பரணிடப்பட்டது. 2016-12-01 அன்று பார்க்கப்பட்டது.
2. ↑  "Archive News". The Hindu. 2012-11-07 அன்று மூலம் பரணிடப்பட்டது. 2016-12-01 அன்று பார்க்கப்பட்டது.
3. ↑  "Archive News". The Hindu. 2007-11-27 அன்று மூலம் பரணிடப்பட்டது. 2016-12-01 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் Mallikarjuna Rao
**பழுப்புக் கொழுப்பு** (brown fat) என்பது கொழுப்பிழையத்தின் இரு வகை இழையங்களுள் ஒன்றாகும்.கொழுப்பிழையத்தின் மற்றொரு வகை வெள்ளைக் கொழுப்பு இழையமாகும்.

வெள்ளைக் கொழுப்புடன் வேறுபடுதல்
-------------------------------

இது பிறந்த குழந்தைகளிலும் குளிர்காலத் தூக்கம் (hibernation) மேற்கொள்ளும் விலங்குகளிலும் அதிகமாகக் காணப்படும். இதன் முக்கியப் பணி வெப்ப உற்பத்தி (thermogenesis) ஆகும். ஒரு தனித்த கொழுப்புத் துளியைக் கொண்ட வெள்ளைக் கொழுப்புடன் ஒப்பிடுகையில், பழுப்புக் கொழுப்பில் எண்ணற்ற சிறிய கொழுப்புத் துளிகளும் அதிக எண்ணிக்கையிலான இழைமணிகளும் உள்ளன. இதன் இழைமணிகளில் உள்ள இரும்பே (iron) இதன் பழுப்பு நிறத்திற்குக் காரணமாகும். பழுப்புக் கொழுப்பு இழையத்திற்கு அதிக ஆக்சிசன் தேவையிருப்பதால், வெள்ளைக் கொழுப்பு இழையத்தை விட பழுப்புக் கொழுப்பு இழையத்தில், அதிகளவிலான குருதி மயிர்க்குழாய்கள் (capillaries) இருக்கின்றன.

உயிர்வேதியியல்
--------------

இழைமணிகளில் நடக்கும் இலத்திரன் கடத்தல் சங்கிலி (electron transport chain) மூலமாக ஏ.டி.பி (ATP) உற்பத்தி ஆகிறது. இலத்திரன் கடத்தல் சங்கிலி இரண்டு கூறுகளை உடையது. அவை, ஆக்சிசனேற்றம் மற்றும் பாஸ்ஃபோ ஏற்றம் (phosphorylation) ஆகும். ஆக்சிசனேற்றத்தால் உண்டாகும் ஆற்றலைக் கொண்டே பாஸ்ஃபோ ஏற்றம் நடைபெறுகிறது. இவ்விரு கூறுகளையும் பிரிக்கும் போது (uncoupling) ஆக்சிசனேற்றத்தினால் உண்டாகும் ஆற்றலால் வெப்பம் உற்பத்தி செய்யப்படுகிறது. இந்தப் பிரிக்கும் வேலையைத் தான் பழுப்புக் கொழுப்பு இழையத்திலுள்ள தெர்மோஜெனின் (thermogenin) (வெப்ப உருவாக்கி) எனும் புரதம் செய்கிறது.

பிறந்த குழந்தைக்குப் பாதுகாப்பு
-------------------------------

புதிதாகப் பிறந்த குழந்தைகள் வெப்பத்தை வெகுவில் இழக்கக் கூடியவை.

இதற்கான காரணங்களாவன:

* உடல் பரப்பளவுக்கும் உடல் கனஅளவுக்குமான விகிதம் அதிகமாக இருப்பது
* விகிதாச்சார அடிப்படையில் தலையின் பரப்பளவு அதிகமாக இருப்பது
* குறைந்த தசைப்பகுதிகள் மற்றும் நடுக்கத்தால் வெப்ப உற்பத்தி செய்ய இயலாமை
* நிர்வாணமாய்ப் பிறத்தல், குறைவான முடிகள் கொண்டிருத்தல்
* முழுதும் வளர்ச்சி பெறாத நரம்பு மண்டலம்

ஆகவே, வெப்ப உற்பத்திக்கான ஒரு வழியாக இயற்கை அளித்ததே பழுப்புக் கொழுப்புத் திசுவாகும். பிறந்த குழந்தையின் உடலளவில் ஐந்து விழுக்காடு பழுப்புக் கொழுப்பு இழையமே. இது குழந்தையின் பின் பகுதி, தோள்ப்பட்டைகள் ஆகியவற்றில் அதிகம் காணப்படும்.

பெரியவர்களில் காணப்படுதல்
-------------------------

பழுப்புக் கொழுப்பில் இருந்து உருவாகும் ஹைபர்னோமா கட்டியின் நுண்ணோக்கிப் படம்
குழந்தை வளர்ந்ததும் பழுப்பு நிறத்தை அளிக்கும் இழைமணிகள் மறைந்து அது வெள்ளைக் கொழுப்பு போல் மாறி விடுவதாக நம்பப்பட்டது. ஆனால் புதிய ஆராய்ச்சிகளின் முடிவுகள் இதை மறுக்கின்றன. பாசிட்ரான் வெளிவிடும் வெட்டுவரைவியன் (positron emission tomography) மூலம் ஆராய்ந்ததில் பெரியவர்களிலும் மேல் மார்பு மற்றும் கழுத்துப் பகுதியில் பழுப்புக் கொழுப்பு இருப்பது கண்டறியப்பட்டுள்ளது. வெகு அபூர்வமாக இந்த பழுப்புக் கொழுப்பு ஹைபர்னோமா (hybernoma) எனும் கட்டியாக மாறலாம்.

கருவியல்
--------

பழுப்புக் கொழுப்புத் திசுவும் தசைத் திசுவும் ஒரே குருத்து திசுவில் (stem cell) இருந்து வளர்வதாகத் தெரிகிறது.

மேற்கோள்கள்
-----------

1. ↑  Gesta S, Tseng YH, Kahn CR (October 2007). "Developmental origin of fat: tracking obesity to its source". *Cell* **131** (2): 242–56. doi:10.1016/j.cell.2007.10.004. பப்மெட்:17956727.
2. ↑  Enerbäck S (2009). "The origins of brown adipose tissue". *N Engl J Med* **360** (19): 2021–2023. doi:10.1056/NEJMcibr0809610. பப்மெட்:19420373. .
**மாமுண்டியா பிள்ளை** (1859-1922) தமிழகத்தைச் சேர்ந்த இசைக் கலைஞர் ஆவார். மிருதங்கம், கஞ்சிரா, தவில் எனும் தோல் கருவிகளை வாசிப்பதில் வல்லவராக விளங்கியவர்.

இசை வாழ்க்கை
------------

மான்பூண்டியாப் பிள்ளை எனும் இயற்பெயர் கொண்ட இவர், பேச்சு வழக்கில் மாமுண்டியா பிள்ளை என அழைக்கப்பட்டார். மாரிமுத்து தவில்காரர் எனும் தவில் இசைக் கலைஞரிடம் தவில் வாசிக்கும் கலையைக் கற்றுகொண்டார்.

கஞ்சிராவினை வடிவமைத்தவர் மாமுண்டியா பிள்ளையாவார். நாராயணசாமியப்பா எனும் கலைஞரின் ஊக்கப்படுத்துதலின் காரணமாக, ஆரம்பத்தில் இந்த வாத்தியக் கருவியினை பஜனைகளில் இசைத்தார் மாமுண்டியா பிள்ளை. பின்னர் பெரும் வரவேற்பினைப் பெற்று, கருநாடக இசைக் கச்சேரிகளின் பக்க வாத்தியங்களுள் ஒன்றாக கஞ்சிரா இடம்பெற்றது.

### இவரின் குறிப்பிடத்தக்க மாணவர்கள்

* புதுக்கோட்டை தட்சிணாமூர்த்தி பிள்ளை
* பழனி முத்தையா பிள்ளை (இவர், பழனி சுப்பிரமணிய பிள்ளையின் தந்தை)

### பிற சிறப்புகள்

* தவிலை அடிப்படையாகக் கொண்டு மிருதங்கம் வாசிக்கும் புதுக்கோட்டை பாணியினைக் கொண்டுவந்தவர் மாமுண்டியா பிள்ளை.

மேற்கோள்கள்
-----------

1. ↑  "The sound challenge". The Hindu. 15 சனவரி 2014. 16 சனவரி 2016 அன்று பார்க்கப்பட்டது.
2. ↑  "PUDUKOTTAI MANPOONDIA PILLAI". கர்நாட்டிகா.நெட். 16 சனவரி 2016 அன்று பார்க்கப்பட்டது.

உசாத்துணை
---------

'காது படைத்தோர் பாக்கியவான்கள்' கட்டுரை, எழுதியவர்:கே. எஸ். காளிதாஸ்; வெளியீடு: தினமணி - இசை விழா மலர் (2008 - 2009)
**முருகர் குணசிங்கம்** அல்லது **கலாநிதி முருகர் குணசிங்கம்** (Murugar Gunasingam) என்பவர் யாழ்ப்பாணத்தில் பிறந்து, தற்போது புலம் பெயர்ந்து வாழும் ஒரு புகழ்பெற்ற வரலாற்று நூலாசிரியர் ஆவர். இலங்கை தமிழரின் வரலாறு தொடர்பில் இவர் எழுதிய நூல்கள் உலகெங்கும் பரந்து வாழும் தமிழ் அறிவுஜீவிகள், கல்விமான்கள், புலமைசார் அறிவியலாளர்கள், பல்கலைக்கழகங்கள் என பல்வேறு மட்டத்திலும் மிகுந்த வரவேற்பை பெற்றவைகளாகும். அத்துடன் இவர் ஒரு நூலக விஞ்ஞானத் துறையாளரும் ஆவார். இலங்கைத் தீவில் தமிழரின் பாரம்பரிய பிரதேசங்கள், அரசியல், சமூக, சமய, மொழி, கலை, பண்பாடு போன்ற விடயங்கள் குறித்து பல்வேறு ஆசிரியர்கள் பல நூல்களை எழுதியிருந்தாலும், இலங்கையில் தமிழர் தொடர்பான ஒரு முழுமையான வரலாற்று நூல் இருக்கவில்லை. அதனை ஈடுசெய்யும் முகமாக, முருகர் குணசிங்கம் அவர்கள் பல்லாண்டுகள் மேற்கொண்ட அர்ப்பணிப்புமிக்க ஆய்வின் ஊடாக, சான்றாதாரங்களுடனும் எழுதப்பட்ட முழுமையான நூல்கள் இவைகள் ஆகும். இவரால் எழுதப்பட்ட நூல்கள் உலகெங்கும் பரந்து வாழும் தமிழர்கள் மட்டுமன்றி, உலகின் பல்வேறு அறிவுசார் மட்டங்களிலும் பாராட்டுக்களை பெற்றன.

எழுதிய நூல்கள்
--------------

* இலங்கை தமிழ் தேசியவாதம் அதன் ஆரம்பதோற்றம் பற்றியதோர் ஆய்வு
* இலங்கைத் தமிழர் வரலாற்று மூலங்கள் அனைத்துலகத் தேடல்
* இலங்கையில் தமிழர் - ஒரு முழுமையான வரலாறு

இலங்கை தமிழ் தேசியவாதம்
-----------------------

இது இவர் எழுதிய முதல் வரலாற்று நூலாகும். இந்த நூல்

இலங்கைத் தமிழர் வரலாற்று மூலங்கள்
---------------------------------

கலாநிதி.முருகர் குணசிங்கம் அவர்களின் இலங்கைத் தமிழர் வரலாற்று மூலங்கள் அனைத்துலகத் தேடல் என்ற நூல் அறிமுக விழாவை பன்னாட்டு புலம்பெயர் தமிழ் எழுத்தாளர் ஒன்றியம் நடாத்தியது. இந்த நூல் ஒரே நூலாக தமிழிலும் ஆங்கிலத்திலும் வெளியிடப்பட்டது. ஆங்கிலத்தில் "PRIMARY SOURCES FOR HISTORY OF THE SRI LANKAN TAMILS A world-wide search" என பெயரிடப்பட்டிருந்தது.

இலங்கையில் தமிழர் - ஒரு முழுமையான வரலாறு
----------------------------------------

இலங்கைத் தமிழரின் முழுமையான வரலாற்றை சான்றாதாரத்துடன் விளக்கும் இலங்கையில் தமிழர் - ஒரு முழுமையான வரலாறு இலங்கைத் தமிழர் வரலாற்றில் கி.மு. 300 தொடக்கம் கி.பி. 2000 வரையிலான முழுமையான ஆவணமாக போற்றப்படுகிறது. இந்நூல் ஒரே நேரத்தில் ஆங்கிலத்திலும் தமிழிலும் எழுதப்பட்டது சிறப்பு இந்த நூலுக்கு உரியது. அத்துடன் பிற ஐரோப்பிய மொழிகளிலும் மொழிமாற்றம் செய்யத் தீர்மாணிக்கப்பட்டுள்ளது.

### விருது

கனடிய இலக்கியத் தோட்டம், தனது 2008 ஆம் ஆண்டு இயல் விருது விழாவின் போது, கலாநிதி முருகர் குணசிங்கம் அவர்களின் "இலங்கையில் தமிழர் - ஒரு முழுமையான வரலாறு" நூலுக்கு உலக தமிழ் ஆசிரியர் நினைவாக 2008 ஆம் ஆண்டுக்கான சிறப்பு பரிசு வழங்கப்பட்டது.

மேற்கோள்கள்
-----------

1. ↑  இலங்கைத் தமிழர் வரலாற்று மூலங்கள் அனைத்துலகத் தேடல் (நூல் அறிமுக விழா)
[*தொடர்பிழந்த இணைப்பு*]
2. ↑  கனடிய இலக்கியத் தோட்டம் - இயல் விருது விழா-2008

வெளியிணைப்புகள்
---------------

* கலாநிதி முருகர் குணசிங்கம் உடனான நேர்காணல்

தளத்தில்  
முருகர் குணசிங்கம் எழுதிய
 ***நூல்கள்*** உள்ளன.
**இலங்கை மேமன்கள்** (*Memons in Sri Lanka*) சிந்து (இன்றைய பாக்கித்தான்) பகுதியில் இருந்து 1870 இல் இலங்கைக்கு வந்து குடியேறியவர்கள். சுன்னி முஸ்லிம்களான இவர்கள் இன்று இலங்கையின் சிறுபான்மையின முஸ்லிம் இனத்தவர்களில் ஒரு குறிப்பிட்ட குழுவினர் ஆவர். முதலாவது மேமன்கள் இந்தியாவின் குஜராத்தில் இருந்து வந்தார்கள். 21ம் நூற்றாண்டின் ஆரம்பத்தில் இவர்களின் எண்ணிக்கை 10,000 ஆக இருந்தது.

வரலாறு
------

இலங்கைக்கு வந்த முதலாவது மேமன் இனத்தவர் அப்துல் ரகுமான் என்பவர். இவர் 1870 இல் புடவை வணிகராக இலங்கை வந்தார்.இவர் மானா சேத் எனவும் அழைக்கப்பட்டார். யாழ்ப்பாணத்தில் இவர் தனது வணிகத்தை ஆரம்பித்து தனது வணிகத்தைப் பெருக்க கொழும்பு புறக்கோட்டையில் குடியேறினார். நாள்போக்கில், பல மேமன் இனத்தவர்கள் குஜராத்தின் குட்டியானா நகரில் இருந்து குடியேறினார்கள். 1947 இல் இலங்கை விடுதலை அடைந்த பின்னர் இவர்கள் தமது குடும்பத்தினரையும் அழைத்து வந்து நிரந்தரமாகக் குடியேறினார்கள்.

இலங்கை மேமன்கள் சிலர்
---------------------

* மேமன்கவி

மேற்கோள்கள்
-----------

1. ↑
2. ↑
3. ↑  The Memons - Important Muslim minority of Sri Lanka by Hameed Karim Bhoja (2006)

*Memons of Sri Lanka - Men Memoirs Milestones.* Asiff Hussein and Hameed Karim Bhoja. (2006). Published by The Memon Association of Sri Lanka. ISBN 955-1408-00-4

வெளி இணைப்புகள்
---------------

* Ethnic Groups in Sri Lanka
* Memon Association of Sri Lanka  பரணிடப்பட்டது 2010-05-16 at the வந்தவழி இயந்திரம்
* Bhaila Family பரணிடப்பட்டது 2018-03-18 at the வந்தவழி இயந்திரம்
* Aadil
[*தொடர்பிழந்த இணைப்பு*]

| * பா
* உ
* தொ
இலங்கையில் குடியேறியோர் |
| --- |
| ஆசியா | 
* சீனர்
* இந்தியர்
* சப்பானியர்
* கொரியர்
* மலாயர்
* மாலைதீவினர்
* சோனகர்
* பாக்கிஸ்தானியர்
* மேமன்கள்

 |
| ஐரோப்பா (பரங்கியர்) | 
* யூதர்
* போர்த்துக்கேயர்
	+ போர்த்துக்கல் பரங்கியர்
	+ மெஸ்டிகோஸ்
* இடச்சு பறங்கியர்

 |
| ஏனையோர் | 
* ஆப்பிரிக்கர்
	+ காப்பிரி
* அமெரிக்கர்
* அவுஸ்திரேலியர்

 |
| இவற்றையும் பார்க்க | 
* இலங்கையின் இனக்குழுக்கள்

 |
**பழவேற்காடு** (ஆங்கில மொழி: *Pulicat*) (*Pazhaverkadu*) தமிழ்நாட்டின் திருவள்ளூர் மாவட்டத்தில் உள்ள மீஞ்சூர் ஊராட்சி ஒன்றியத்தில் அமைந்த சிற்றூர் ஆகும். இது சென்னைக்கு வடக்கே கடலோரத்தில் அமைந்துள்ள ஓர் வரலாற்றுச் சிறப்பு மிக்க ஊராகும். சென்னையிலிருந்து 60 கி.மீ. தொலைவிலும் எலவூரிலிருந்து 3 கி.மீ. தொலைவிலும் அமைந்துள்ளது. இது பழவேற்காடு ஏரியையும் வங்காள விரிகுடாவையும் பிரிக்கும் ஸ்ரீஹரிகோட்டா தீவில் அமைந்துள்ளது. இங்கு பல அமெரிக்க $ 1 பில்லியன் மதிப்புள்ள மருத்துவ சிறப்பு பொருளாதார மண்டலம் உட்பட பல சிறப்பு பொருளாதார மண்டலங்கள் அமைக்கப்படுவதாலும் பழவேற்காடு முதன்மை பெற்று வருகிறது. இங்கு உள்ள பழவேற்காடு ஏரி பறவைகள் காப்பகம் சுற்றுலா பயணிகளை ஈர்க்கிறது.

வரலாறு
------

விசய நகர மன்னர்களின் துணையுடன் போர்த்துக்கீசியர்கள் 1502-ஆம் ஆண்டில் இங்கு ஓர் வணிகப் புறமையத்தை நிறுவினார்கள். பின்னர் இங்கு கோட்டை ஒன்று கட்டிக்கொண்டு இருந்தனர் 1609-ஆம் ஆண்டில் ஒல்லாந்தரிடம் தோற்று இந்தக் கோட்டையை இழந்தனர். பழவேற்காடு 1609 முதல் 1690 வரை ஒல்லாந்தரிடம் இருந்தது. அதன்பிறகு கோட்டை அடிக்கடி கைமாறியது. இறுதியாக 1825 முதல் பிரித்தானியர்களின் கைவசமானது. இங்குள்ள டச்சு தேவாலயம் பலமுறை சீரமைக்கபட்டும் இன்று அழிபட்ட நிலையில் உள்ளது டச்சுக் கோட்டையும் இடுபாடுகளுடன் உள்ளது. பழைய கலங்கரைவிளக்கத்தை இன்னும் ஏரியின் மறுகரையில் பார்க்கலாம். இங்குள்ள 1622-ஆம் ஆண்டு கல்லறை தொல்லியல் துறையின் பாதுகாப்பில் உள்ளது.

வன காப்பகம்
-----------

பழவேற்காடு பழவேற்காடு பறவைகள் காப்பகத்தினுள் அமைந்துள்ளது. அக்டோபர் முதல் மார்ச்சு வரை இங்கு ஆயிரக்கணக்கான புலம்பெயர் பறவைகள் வருகின்றன.

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2012-02-22 அன்று மூலம் பரணிடப்பட்டது. 2012-02-26 அன்று பார்க்கப்பட்டது.
|  |
| --- |
|  |
|  **ஈழப் போராட்டகாரணங்கள்** |
| தனிச் சிங்களச் சட்டம் |
| பெளத்தம் அரச சமயமாக்கப்படல் |
| இலங்கைக் குடியுரிமைச் சட்டம் |
| கல்வி தரப்படுத்தல் சட்டங்கள் |
| திட்டமிட்ட சிங்கள குடியேற்றம் |
| அரச பயங்கரவாதம் |
| யாழ் பொது நூலகம் எரிப்பு |
| சிங்களமயமாக்கம் |
| வேலைவாய்ப்பில் இனப்பாகுபாடு |
| சிங்களப் பேரினவாதம் |
| ஆட்கடத்தல்களும் காணாமல் போதல்களும் |
| அரச சித்திரவதை |
| பாலியல் வன்முறை |
| இலங்கைத் தமிழர் இனவழிப்பு |
| இலங்கையில் மனித இனத்துக்கெதிரான குற்றங்கள்

---

 |
| இலங்கை இனப்பிரச்சினைக் காலக்கோடு |
| * பா
* உ
* தொ
 |

**இலங்கைக் குடியுரிமைச் சட்டம், 1948** என்பது 1948 ஆம் ஆண்டில் இலங்கை பிரித்தானியரிடமிருந்து விடுதலை பெற்றதும், அதன் குடிமக்கள் யாரென வரையறுப்பதற்காகக் கொண்டுவரப்பட்ட சட்டமாகும். இது 1948 ஆம் ஆண்டு நவம்பர் மாதம் 15 ஆம் தேதி அப்போதைய ஐக்கிய தேசியக் கட்சி அரசினால் பாராளுமன்றத்தில் நிறைவேற்றப்பட்டது. மேலோட்டமாகப் பார்க்கும்போது இது புதிதாக விடுதலை பெற்ற நாடொன்றிற்குத் தேவையான ஒரு நடவடிக்கையாகவே தோன்றினாலும் சிங்களத் தேசிய வாதிகள் இந்தச் சட்டத்தின் மூலம் இன்னொரு நோக்கத்தையும் நிறைவேற்றினார்கள். அதாவது இலங்கையின் மத்திய மலைநாட்டுப் பகுதிகளில், இந்தியாவின் தமிழ் நாட்டிலிருந்து பெருந்தோட்டத் தொழிலாளர்களாகக் கொண்டுவரப்பட்டுக் குடியேற்றப்பட்ட இலட்சக் கணக்கான தொழிலாளர்களின் வாக்குரிமையைப் பறித்து அவர்களை நாடற்றவர்கள் ஆக்குவதில் அவர்கள் வெற்றிபெற்றார்கள். நாடு விடுதலை பெற்றதிலிருந்து படிப்படியாக வளர்ச்சி பெற்றுவந்த இன முரண்பாடுகளின் தொடக்க வெளிப்பாடுகளில் ஒன்றாக இந்தச் சட்டம் அமைந்தது எனலாம். இச் சட்டம் நாடாளுமன்றத்தில் கொண்டுவரப்பட்டபோது இலங்கைத் தமிழ் நாடாளுமன்ற உறுப்பினர்களுடன் சேர்ந்து இடதுசாரிக் கட்சியினரும் எதிர்த்தனர்.

இலங்கைக் குடியுரிமைச் சட்ட அம்சங்கள்
------------------------------------

1948 ஆம் ஆண்டின் 18 ஆம் இலக்க இலங்கைக் குடியுரிமைச் சட்டம் இரண்டு விதமான இலங்கைக் குடியுரிமைகளை வரையறுக்கிறது. இவை:

1. வம்சாவழிக் குடியுரிமை
2. பதிவுக் குடியுரிமை

இவற்றையும் பார்க்க
------------------

* சிறிமா - சாத்திரி ஒப்பந்தம்
இலண்டனில் கனரி வார்ஃப் (Canary Wharf) இலுள்ள நகர்படிகள்.
**நகர்படி** (Escalator) என்பது, மக்களைக் கட்டிடங்களின் ஒரு தளத்தில் இருந்து இன்னொரு தளத்துக்குக் கொண்டு செல்லும் ஒரு பொறிமுறையாகும். படி போன்ற அமைப்பைக் கொண்ட இதன் படிகள் மேல் நோக்கி அல்லது கீழ் நோக்கித் தொடர்ச்சியாக நகருமாறு அமைக்கப்பட்டிருக்கின்றன. இதனால் வழமையான படிக்கட்டுகளிற் போல மக்கள் அதன்மீது ஏற வேண்டியதில்லை. படிகளே நகர்ந்து அவர்களைச் செல்ல வேண்டிய இடத்துக்குத் தோக்கிச் செல்கின்றன. இயங்கிக் கொண்டிருக்கும் உலோகப் பட்டிகள் மீது பொருத்தப்பட்டுள்ள இப் படிகள் எப்பொழுதும் கிடை மட்டமாகவே இருக்கும். இதனால் மக்கள் இதன் மீது நின்று கொண்டு மேல் நோக்கி அல்லது கீழ் நோக்கிச் செல்ல முடியும்.

நகர்படிகள் உயர்த்திகளைப் போல் வேகமாகச் செல்வதில்லை ஆயினும், உயர்த்திகளைவிடக் கூடிய அளவில் மக்களை ஓரிடத்திலிருந்து இன்னோரிடத்துக்குக் கொண்டு செல்ல வல்லவை. அத்துடன், உயர்த்திகளுக்காகக் காத்திருப்பதுபோல் இவற்றுக்காகக் காத்திருக்க வேண்டியதில்லை.

பரவமைப்பு (Lay-out)
-------------------

நகர்படிகள் பொதுவாகக் கட்டிடங்களின் நிலத்தளத்துக்கு அண்மையிலுள்ள சில தளங்களுக்கு இடையிலான போக்குவரத்துக்களுக்காகவே அமைக்கப்படுகின்றன. பொதுவாக நகர்படிகள் இணைகளாகவே அமைக்கப்படுகின்றன. இவற்றுள் ஒன்று தொடர்ச்சியாக மேல் நோக்கியும், மற்றது கீழ் நோக்கியும் இயங்கிக் கொண்டிருக்கும். ஆனாலும் எல்லாச் சந்தர்ப்பங்களிலும் இவ்வாறு அமைவதில்லை. பெரிய அங்காடித் தொகுதிக் கட்டிடங்களில், விற்பனைக்கு இருப்பவற்றை மக்கள் பார்ப்பதற்கான வாய்ப்புக்களைக் கூட்டுவதற்காக, ஏறுவதற்கும் இறங்குவதற்குமான நகர்படிகளை அருகருகே அமைக்காமல் ஒன்றுக்கொன்று தொலைவில் இருக்குமாறு அமைப்பதுண்டு.

வடிவமைப்பு
----------

பீனிக்ஸ் மார்க்கெட் சிட்டியில் உள்ள நகர்படி,சென்னை,இந்தியா
வழமையான படிக்கட்டுகளில் இருப்பதுபோல் நகர்படிகளில், இடையில் படிமேடைகள் இருப்பதில்லை. படிகள் தொடர்ச்சியாகவே ஒரு தளத்திலிருந்து இன்னொரு தளம் வரை செல்கின்றன. பெரும்பாலான நகர்படிகள் நேரானவை. ஆயினும், சில இடங்களில் வளைவான நகர்படிகளும் உள்ளன. இவற்றில் படிகள் மட்டுமன்றிப் பக்கங்களிலுள்ள தடுப்புகளுக்கு மேல் அமையும் பற்றுக்கோடுகளும் *(Hand Rail)* நகரும்படி அமைக்கப்பட்டுள்ளன.

இவற்றையும் பார்க்கவும்
----------------------

* உயர்த்தி
* சுற்றுயர்த்தி
மாம்பழ ஆரஞ்சு கிராமத்தில் உள்ள தபால் நிலையம்
 மாங்கோரேஞ் கிராமம் 
**மாம்பழ ஆரஞ்சு** (*Mango Orange*) என்பது அதிகாரப்பூர்வமாக 'மாங்கோரேஞ்ச்' என்று உச்சரிக்கப்படுகிறது. இது இந்தியாவின் தமிழ்நாட்டின் நீலகிரி மாவட்டத்தில் உள்ள ஒரு சிறிய கிராமமாகும். இந்த கிராமம் தேயிலைத் தோட்டங்களால் சூழ்ந்து காணப்படுகிறது. பெரும்பாலான கிராம மக்கள் தேயிலைத் தோட்டங்களில் வேலை செய்கிறார்கள். இப்பகுதியில் ஓரிரு பள்ளிகள், தேவாலயங்கள் மற்றும் மசூதிகள் உள்ளன.

இடம்
----

மாம்பழ ஆரஞ்சு கிராமம் கேரளாவில் உள்ள சுல்தான் பத்தேரியிலிருந்து 30 கி. மீ. தொலைவிலும் தமிழ்நாடு கூடலூரிலிருந்து 25 கி. மீ. தொலைவிலும் உள்ளது. இது கடல் மட்டத்திலிருந்து 880 மீட்டர் உயரத்தில் அமைந்துள்ளது.

வரலாறு
------

பத்தொன்பதாம் நூற்றாண்டில், இலண்டனை தளமாகக் கொண்ட ஒரு சுரங்க நிறுவனம் இந்த கிராமத்தில் ஓர் நகரத்தை உருவாக்கியது. இதன் ஒருபகுதியாகக் கிறித்துவ தேவாலயம் மற்றும் பந்தய மைதானமும் கட்டப்பட்டது. சுரங்கத்திற்கான வாய்ப்பு இல்லாமல் போனபோது, பிரித்தானிய முதலீட்டாளர்கள் தோட்டத் தொழிலுக்கு மாறினார்கள். காபி மற்றும் தேயிலைத் தோட்டங்கள் மிகப்பெரிய அளவில் உருவாக்கப்பட்டன. பல ஐரோப்பியர்கள் இங்குக் குடியேறி இப்பணியை மேற்பார்வையிட்டனர். மலபார் பகுதியைச் சேர்ந்த ஏராளமான இந்தியர்கள் தோட்டங்களில் பணிபுரிந்தனர்.

மக்கள்தொகை
----------

தற்போது, முழு கிராமமும் தமிழ்நாடு தேயிலைத் தோட்டக் கழகம் (டாண்டீ), ஆர்பிஜி குழுமத்தின் ஹாரிசன்ஸ் மலையாளம் நிறுவனம் மற்றும் முருகப்பா குழுமத்தின் பாரி விவசாய தொழிற்சாலை நிறுவனத்தின் தேயிலைத் தோட்டங்கள் நிறைந்துள்ளது. இக்கிராமம் பனிய, குறும்ப, காட்டு நாயக்கர் போன்ற பழங்குடியின மக்களின் புனிதமான இடமாகும். இன்று இக்கிராமத்தின் மக்கள் தொகை புலம்பெயர்ந்த இலங்கைத் தமிழர்கள், கவுடாக்கள் மற்றும் கேரள முசுலிம்களால் நிறைந்து காணப்படுகிறது. பழங்குடியின மக்களால் நடத்தப்படும் சிறிய அளவிலான தங்கச் சுரங்க நடவடிக்கைகளும் இங்குப் பிரபலமானது.

 இந்தியாவின் மாம்பழ ஆரஞ்சு கிராமத்தில் உள்ள ஒரு தர்கா

யானை தாக்குதல்கள்
-----------------

2016ஆம் ஆண்டில், யானைத் தாக்குதல்களால் தொடர்ச்சியான மரணங்கள் காரணமாக மாம்பழ ஆரஞ்சு கிராமம் தேசிய அளவில் கவனத்தினை ஈர்த்தது.

மரபணு தொகுப்பு தோட்டம்
----------------------

2424 ஏக்கர் பரப்பளவைக் கொண்ட நாடுகானி சந்திப்பில் உள்ள வெப்பமண்டல மரபணுக் குளம், 47,000 வகையான தாவரங்களைக் கொண்டுள்ளது. மேலும் இங்குப் பட்டாம்பூச்சிகளின் அருங்காட்சியகமும் உள்ளது. தங்குமிடம், மற்றும் மலையேற்ற வசதிகளும் இங்கு உள்ளது.

மேலும் பார்க்கவும்
------------------

* பந்தலூர்
* கூடலூர், நீலகிரி

மேற்கோள்கள்
-----------

1. ↑  "Man killed in elephant attack inside forest". *Thehindu.com*. 9 June 2015. 17 November 2021 அன்று பார்க்கப்பட்டது.

வெளி இணைப்புகள்
---------------

* Bharatmap.in
* Indiamapia.com
* மாம்பழ மலை கிராமத்தின் வரலாறு மற்றும் சின்ன டோரையின் தனிப்பட்ட அனுபவம்
* பூர்ணா மற்றும் பிருந்தாவின் கதை மற்றும் புகைப்படம்